Ixef VI Tuddsa tadamsant nniḍen i d-iqerben ɣer taddart n At Ɛisa, ama di taddart n At Weẓru neɣ di taddart n “Tfilkut”.Tisednan-agi farrqent, tid izemren ad alint s ufella n tzemmurt, tid ur nessin ad allint leqqḍent di lqaɛa, ttawint yid-sent tamencaṛt i wakken ad gezzment asɣar yeqquren am akken daɣen i ttawint imextafen i wakken ad zwint ayen ibeɛden, ma d tilawin ur nettali ara jemtɛent-d azemmur di lqaɛa, mi fukkent ad tneqqint ad tesmiren-t ɣer tcekkaṛin neɣ ɣer iqettaren.Mi kfan alqaḍ n tzemrin-nsen ad awin irgazen azemmur-nni ɣer lemɛiṣṛa i wakken ad tid-ẓden, ma d tiwaculin id-yettawin amenṣef ɣer tudrin nniḍen, mi kfant alqaḍ n tzemrin beṭṭun-t ticekkarin-nni n uzemmur id jemɛent akked bab n tzemrin-nni syin ɣur-s ad tawin ad yeẓẓed di tsirt n uzemmur tarart yellan di taddart n At Ɛisa Uyeḥya, si tama nniḍen tagrurt d aseklu nniḍen yesɛan azal meqqer di taddart n At Ɛisa Uyeḥya, yettak-d igumma n lbexsis, i yettuɣalen d tazart s lweqt, setten-ten s zzit n uzemmur lhan s waṭaṣ i tdawsa n umdan, deg unebdu id tgemaren lɣella-a, tawacult n At Mḥend Sɛid gar twaculin i kesben amur ameqqran n tegrurin di taddart, deg yiwen n umḍiq iwumi qqaren “Tamazirt”